Кырык беренче хәсрәт

	Моңа кадәр җир турында, бигрәк тә пай җирләре турында сүз чыкса, “Яндагы ун сутый җирне дә көч-хәл белән эшкәртәбез, бәрәңге утыртып, табыш алырга өйрәнә алмагач, читтәгеләрен печән җиренә әйләндереп котылдык, җир – минем өчен кырык беренче хәсрәт ул”, – дип кенә җибәрә идем. Күптән түгел бер оешмадан шактый рәсми хат килеп төште һәм әлеге кырык беренче хәсрәт дигәнем берен­чегә әйләнде дә куйды. Бөтен эшне ташлап, җир мәшәкать­ләре артыннан йөри башладым.	 Шактый кырыс озын әле­ге хат­ның эчтәлеге якынча болай: “Фәләненче числога фәлә­нен­че номерлы җир учас­то­гыгызның документы белән килергә”. Һәм килмәгән оч­ракта, закон бозулар булган очракта – административ җа­ваплылык турында кисәтү. Үткән ел җир документлары артыннан йөргән искә төште дә тыныч кына алып куйдым. Тик барыр көн җитеп, эзли башлагач, документ дигәнең табылмады. Баксаң, башлаганмын да ташлаганмын икән... Фәкать бер адым калгач, түземлек җитмәгән һәм инде ул документлар быелга ярамый – вакыт та күп үткән, кануннар да, тәртибе дә үзгә... 
	Гөлсинә ХӘБИБУЛЛИНА	
Ватаным Татарстан

	№ --- | 28.06.2016	


